30.03.2012
ÕIEND.
Narva Linnavalitsuse määruse „Narva Linnavalitsuse 05.11.2008 määruse nr 1400 „Konkursi „Narva linna kaunis kodu“ hindamiskomisjoni põhimäärus“ muutmine ja Narva Linnavalitsuse 19.11.2008 määruse nr 1488 kehtetuks tunnistamine eelnõu juurde

Narva Linnavalitsuse reglemendi (edaspidi Reglement) punkti 4.6. alusel võivad küsimusi Linnavalitsuse istungi päevakorda esitada linnavalitsuse ametite ja osakondade juhatajad. Vastavalt Reglemendi punktile 4.7. on Linnavalitsuse ameti või osakonna esindaja kohustatud ette valmistama Linnavalitsuse määruse eelnõu. Eelnõule lisatakse õiend ja kooskõlastusleht. Reglemendi punkti 4.18.2. alusel on küsimuse elektroonne kooskõlastamine samaväärne kirjaliku kooskõlastamisega. Reglemendi punkti 4.14. alusel tuleb kooskõlastamiseks esitatud materjal viseerida ühe tööpäeva jooksul. Reglemendi punkt 4.15. sätestab nõuded määruse projektile lisatavale õiendile.

Määruse „Narva Linnavalitsuse määruse „Narva Linnavalitsuse 05.11.2008 määruse nr 1400 „Konkursi „Narva linna kaunis kodu“ hindamiskomisjoni põhimäärus“ muutmine ja Narva Linnavalitsuse 19.11.2008 määruse nr 1488 kehtetuks tunnistamine“ eelnõu on koostatud kohaliku omavalitsuse korralduse seaduse § 30 lõike 1 punkti 2 ja Narva Linnavolikogu 29.06.2000.a määrusega nr 36/16  kinnitatud „Narva linna põhimääruse“ punktide 5.7.1., 5.7.2. ja 5.7.4. alusel.

Eelnõu koostamine on tingitud vajadusest viia konkursi „Narva linna kaunis kodu“ alalise hindamiskomisjoni koosseis vastavusse perioodil november 2008 kuni märts 2012 toimunud muudatustega Narva Linnavalitsuse asutuste struktuurides: 

· Narva Linnavalitsuse Linnavara- ja Majandusametis on puhastus- ja haljastusteenistus ümber nimetatud heakorra- ja haljastusteenistuseks ning koondatud selle teenistuse spetsialisti ametikoht;

· Arendus ja Ökonoomika Ameti kirja alusel on ameti direktori poolt määratud komisjoni koosseisu teine esindaja ametinimetusega peaspetsialist;

· Narva Linnavalitsuse Arhitektuuri- ja Linnaplaneerimise Ametis on muudetud järgmiste ametikohtade nimetused: disaini konsultant – linnakunstnik, projektijuht – projektide koordinaator, samuti on struktuuri lisandunud uus ametikoht – projektide koordinaator;

· Narva Linnakantselei infoteenistuse peaspetsialisti taotlusel viiakse komisjonist välja Linnakantselei esindaja. 

Määrusega muudetakse kehtiva hindamiskomisjoni põhimääruse § 8 – kehtiva redaktsiooni kohaselt kinnitab hindamiskomisjoni koosseisu Narva Linnavalitsus korraldusega. Kuna Narva Linnavolikogu 29.06.2000.a määrusega nr 36/16 kinnitatud „Narva linna põhimääruse“ punkti 5.7.1. järgi Linnavalitsuse alalise komisjoni koosseisu kinnitab linnavalitsus oma määrusega, tuleb vastavalt muuta Narva Linnavalitsuse 05.11.2008.a määrust nr 1400 „Konkursi «Narva linna kaunis kodu» hindamiskomisjoni põhimäärus“.

Määrusega tunnistatakse kehtetuks Narva Linnavalitsuse 19.11.2008 määrus nr 1488 ja kinnitatakse alalise hindamiskomisjoni koosseis uues redaktsioonis.  

